cyanic-selkie/wikianc huggingface dataset:
מרקו ואן הוחדאלם
קריירת מועדונים
את עונת 1996/97 החל ואן הוחדאלם ברודה, והודח עמה מגביע אופ"א על ידי שאלקה 04 בשלב מוקדם. בפברואר 1997 עזב את הולנד וחתם באותה שאלקה 04, מליגת הבונדסליגה, שם שיתף פעולה עם הולנדים נוספים, יוהאן דה קוק ויורי מולדר, ועם מאמן הולנדי, הוב סטיבנס. בעונת הבכורה של ואן הוחדאלם בשאלקה, המחצית השנייה של עונת 1996/97, ערך ואן הוחדאלם 17 הופעות ליגה ולמעשה שיחק בכל המשחקים עד לתום העונה, וסיים עם הקבוצה במקום ה-12 המאכזב. על אף הכישלון בליגה, באותה עונה זכתה שאלקה בגביע אופ"א לאחר ניצחון במפגש כפול בגמר על אינטר מילאנו, אך ואן הוחדאלם היה מנוע מלהשתתף במפעל זה כי הגיע באמצע העונה מרודה, קבוצה שכבר השתתפה בגביע אופ"א באותה עונה, ואף שיחק נגד שאלקה עם רודה והודח. בעונת 1997/98 ניסו ואן הוחדאלם ושאלקה להגן על תוארם בגביע אופ"א, הך הודחו ברבע הגמר על ידי אותה אינטר מילאנו אותה ניצחו בעונה הקודמת בגמר. ואן הוחדאלם הבקיע שער אחד במפעל זה, בניצחון 1–2 על אנדרלכט. בבונדסליגה, ואן הוחדאלם ושאלקה סיימו את עונת 1997/98 במקום החמישי, והבטיחו עונה נוספת בגביע אופ"א. עם זאת, ואן הוחדאלם ושאלקה הודחו מגביע אופ"א של עונת 1998/99 כבר בסיבוב הראשון על ידי סלביה פראג לאחר 1-1 בסיכום שני המשחקים, תוצאה שהביאה לקיומן של בעיטות הכרעה. ארבע הבעיטות הראשונות לכל קבוצה הובקעו, וכך גם הבעיטה החמישית של סלביה פראג. ואן הוחדאלם החטיא את הפנדל החמישי והאחרון של שאלקה, שהודחה מהמפעל. בבונדסליגה סיימו ואן הוחדאלם ושאלקה במקום העשירי, מחוץ למפעלים האירופיים.
The Days / Nights
The Days / Nights הוא המיני-אלבום השני של ה-DJ והמפיק המוזיקלי השוודי אביצ'י. המיני-אלבום יצא לאור ב-1 בדצמבר 2014 על ידי חברת התקליטים PRMD.
ISO 20000
ISO 20000 הוא תקן שנקבע על ידי ארגון התקינה הבינלאומי לצורך בחינת את איכות תהליכי העבודה ב-IT, ולספק אישור ליישום מלא של תהליכי מתודת ITIL בארגון.
ג'פרי יאנג
ד"ר ג'פרי יאנג (באנגלית: Jeffrey Young; נולד ב-9 במרץ 1950) הוא פסיכולוג אמריקאי, מפתח שיטת ה"סכמה תרפיה".
מרדכי אליפנט
הקמת המוסדות
בעשור האחרון לחייו סבל מבעיות בריאותיות שהביאו בהדרגה לצמצום פעילויותיו. בכ"א בחשוון תש"ע, (8 בנובמבר 2009), נפטר בבית החולים שערי צדק בירושלים, ונטמן בבית הקברות בהר המנוחות.
עם מנהיגים ואישי ציבור
הרב אליפנט נודע בשנות ה-70 כמקורב לראשי השלטון בישראל. הוא הרבה לעשות שימוש בקשרים שהיו לו עם אישי ציבור, בהם דוד בן-גוריון, משה דיין, פנחס ספיר, יצחק רבין ועזר ויצמן. על אישי הציבור מארצות הברית שהכיר נמנים הארי טרומן, ג'רלד פורד וסגן הנשיא יוברט האמפרי. כמו כן נפגש עם הנשיאים רונלד רייגן וג'ורג' בוש האב, עם ראשי ממשלת דרום אפריקה, עם מנהיג לוב מועמר קדאפי ועם האפיפיור יוחנן פאולוס השני.
דרכו בלימוד התורה וספריו
נודע כבקי בסוגיות סדר קדשים, והרב שלמה פישר הספידו בלווייתו ובהזדמנויות נוספות כבקי הגדול ביותר בדורנו בסדר זה. רבים מחידושיו הופיעו בכרכי הספר "זהב מרדכי", היוצא לאור על ידי "התאחדות תלמידי ישיבת תפארת אברהם איתרי".
אלכסנדר הגדול (סרט)
מועמדויות וזכיות
במאי הסרט, רוברט רוסן קיבל מועמדות לאיגוד הבמאים האמריקני. באופן מפתיע, הסרט לא קיבל ולו מועמדות אחת לפרס האוסקר, זאת אף על פי שידוע כי חברי האקדמיה האמריקנית לקולנוע אוהבים אפוסים מרשימים (כדוגמת "לורנס איש ערב", "גנדי" ו"לב אמיץ").
בסיס גצ'יטקאלה
היסטוריה
בפברואר 2008 נערך המשא ומתן הראשון על הפרטת שדה התעופה הצבאי. היקף ההשקעה המתוכננת היה 58 מיליון אירו.
האפותאוזה של וושינגטון
היצירה
וושינגטון יושב על ענן, מעל בני האדם, וזהו רגע האפותיאוזה שלו.
טל גל כהן
ביוגרפיה
בעבר היה הבעלים של "IsraelWines פורטל היין הישראלי" אשר נוסד בשנת 1999 ומשנת 2013 גם החל לדרג את יינות ישראל ולהעניק להם ציונים.
סרגיי סוביאנין
ראש עיריית מוסקבה
בשנת 2017 הצהיר על יישום אחת מתוכניות הגדולות בתולדות העיר של פינוי בינוי. על פי התוכנית מתוכננת הריסת 10% משטח המגורים בעיר, כמעט 8,000 בתי דירות ייהרסו ויותר מ-1.6 מיליון תושבים ישוכנו מחדש. לדברי סוביאנין, הדירות החדשות יהיו גדולות בשטחן מהדירות הקיימות בכ–20% בממוצע. רבים מהבניינים שייהרסו הם בנייני חרושצ'ובקה - שיכונים כעורים באיכות רדודה שנבנו בתקופת חרושצ'וב בתחילת שנות ה-60 של המאה ה-20 וכמותם פזורים בכל העיר.
כוח החיים
השפעה
למושג "כוח החיים" הייתה השפעה על הפסיכיאטר והפנומנולוג יוג'ין מינקובסקי ועל תפיסתו את "הכוח האישי" (personal élan) – המרכיב שלתפיסתו שומר את האדם בקשר עם תחושת החיים.
זיקית מזלג
זיקית מזלג (שם מדעי: Furcifer) הוא סוג של זוחלים ממשפחת הזיקיתיים. הרוב הגדול של בני הסוג חיים במדגסקר, אך חלקם חיים באיי קומורו, במאוריציוס וראוניון. המין זיקית פנתר הופץ גם לקניה. מבנה רגליהן דמוי המזלג של הזיקיות העניק לסוג זה את שמו.
לינוקס מינט
לינוקס מינט (מאנגלית: Linux Mint) היא הפצת לינוקס המבוססת על ההפצה אובונטו (עם מספר חבילות שנלקחות ישירות מדביאן). ישנה גם גרסה בשם לינוקס מינט מהדורת דביאן (באנגלית: Linux Mint Debian Edition, בראשי תיבות: LMDE) אשר מבוססת ישירות על דביאן. לינוקס מינט היא בין הפצות לינוקס השולחניות הפופולריות.
לינוקס מינט שוחררה לראשונה בשנת 2006 וניהול המיזם מתבצע על ידי קלמנט פרבר.
סרביה במשחקים האולימפיים
באולימפיאדות בהן השתתפה סרביה כמדינה עצמאית, צברו ספורטאיה 15 מדליות, בהן שלוש מדליות זהב. המדליות הושגו בעשרה ענפים שונים. במשחקי החורף משתתפת סרביה מאז אולימפיאדת ונקובר (2010). עד כה, אף ספורטאי סרבי לא זכה במדליה במשחקים אלה.
לפי ענף
בענפי הקיץ:
וסת הגוף
מדיני הוסת
נחלקו הפוסקים האם ההרגשות המובאות בגמרא הן דוגמאות לוסתות גוף, וממילא כל הרגשה גופנית חריגה המגיעה לפני הופעת הדם תיחשב לוסת הגוף, או שמא המקרים המוזכרים בגמרא בלבד גורמים לקביעת וסת.
וסת מורכב
כאשר וסת הגוף נקבע יחד עם וסת הימים (לדוגמה כאשר אשה פיהקה שלוש פעמים בראש חודש ואז ראתה דם) הדבר נקרא 'וסת מורכב'.
וסת הגוף בימינו
נוסף לתסמינים אלו, ישנם תסמינים הקיימים בימינו אך אינם מוזכרים בגמרא כלל. הבולט שבהם הוא כאבי הגב, שנחשב לאחד התסמינים השכיחים, אך ישנן בימינו גם נשים המדווחות על טשטוש בראייה ובעיות עור- תסמינים נוספים שלא הוזכרו בגמרא. לגבי כאבי גב, יש שהציעו לזהות זאת עם איבריה כבדים עליה.
מגפת הקורונה בצרפת
התפשטות המגפה ותגובת הממשלה
ב-13 באפריל, הנשיא הודיע שהסגר יימשך עד 11 במאי לפחות.
אפריל
ב־10 באפריל הודיעה הממשלה על 191 מקרים, בהם 41 אנשי מקצוע בתחום הבריאות, 17 אזרחים שמאושפזים, מתוכם 4 בטיפול נמרץ ו-50 חולים מתאוששים.
מאי
ב־1 במאי לא היה עדכון רשמי של מספר המקרים, אולם הוכרז כי היו עוד ארבעה מקרי מוות שהביאו את הסכום של מקרי המוות ל-8.
גל
משוואת הגלים
זוהי משוואה דיפרנציאלית חלקית, שבה: באופן כללי, לרוב המשוואה הזו מגיעה רק אחרי שעושים מספר קירובים כמו הזנחות של חיכוך, מקדמים שגורמים לנפיצה, תופעות לא ליניאריות וכדומה.
ג'דדיה גודאייקר
קריירה
בשנת 2021 שיחק בתפקיד ראשי בדרמה הרומנטית למצוא אותך.
ז'אן רנואר
סדרה קלאסית של סרטים
במהלך שנות השלושים כאשר החליף הקולנוע את הסרט האילם נהנה רנואר מתקופה של פריחה אמנותית והצלחה קופתית וביקורתית מרובה. בשנת 1931 החל לביים סרטים מדברים. סרטו "הכלבה" ("La Chienne") נחשב לסרטו הגדול הראשון. בשנת 1932 נוצר "בודו ניצל מן המים" ("Boudu sauvé des eaux"), המושפע בבירור מדמות הנווד הצ'פלינית. השחקן מישל סימון אשר שיתוף הפעולה האמנותי שלו עם רנואר נחשב להצלחה בסרטים רבים, נמשה מנהר הסן על ידי מוכר ספרים, וגישתו האנושית של הנווד מתעמתת עם האווירה הבורגנית והחומרנית של ביתו של מוכר הספרים. גישתו הפרועה והאנרכיסטית של הנווד, עומדת בניגוד לקיפאון והשמרנות של הסביבה הבורגנית, ומייצגת את האנושיות שבה דגל רנואר. סרטו "טוני" (1935) נחשב לאחד ממבשרי הנאו-ריאליזם האיטלקי.
אגנס קלטי
בהונגריה
בזמן הכיבוש הגרמני ב-1944 התחבאה באמצעות מסמכים מזויפים (בשם הבדוי "יוהאס פירושקה") כמשרתת בכפר ואחר כך כפועלת בבית חרושת לתחמושת. אביה ודודים שלה ומשפחותיהם נשלחו לאושוויץ ושם נספו. אמה ואחותה ניצלו הודות ל"דרכוני הגנה" שקיבלו מהנציגות השוודית עקב מאמציו של ראול ולנברג. לאחר המלחמה חידשה קלטי את אימוניה.
קלטי לא השתתפה באולימפיאדת לונדון (1948) בגלל פציעה.
בזמן אולימפיאדת מלבורן התרחש המרד ההונגרי, וקלטי, כמו ספורטאים הונגרים רבים, נשארה באוסטרליה וקיבלה מקלט מדיני.
בישראל
בישראל עבדה במכון וינגייט (היא למדה חינוך גופני בהונגריה), וכן שימשה כמאמנת נבחרת המתעמלות של ישראל.
נחמיה אלוני
תחילת דרכו
אלוני שימש מורה בבית המדרש העברי לגננות ע"ש יצחק אפשטיין בירושלים, ולימים מונה לסגן מנהל (כיום סמינר לגננות ע"ש אהרן זאב אשכולי).
מחקריו
אלוני חיבר עשרות ספרים ומאות מאמרים במגוון נושאים המתפרשים על פני תחומים גאוגרפיים רחבים ובמגוון נושאים. עיקר מעייניו היה לחקר יהדות ספרד, גניזת קהיר ומצרים, טבריה ובבל – המרכזים היהודיים הבולטים של ימי הביניים. מבחינה כרונולוגית התמקד אלוני בימי הביניים. הוא עסק בספר העברי ובספריות היהודיות בתקופה זו. מחקריו עסקו בדקדוק, במילונאות, בשירת ימי הביניים ובמסורה. הוא היה הראשון שטבע את המונח 'הניקוד הארץ ישראלי-טברני'.
כחוקר באוניברסיטה המשיך לעמוד בקשר עם חוקרי גניזה וחוקרי יהדות ימי הביניים בכל רחבי אירופה, ביקר בספריות והתארח במנזרים ואצל אספנים פרטיים. באופן זה יכול היה להמשיך לחקור ולפרסם רשימות ספרים וכתבי יד, שמקורם בכל רחבי העולם היהודי.
ג'לאל טאלבאני
קורות חיים
עם הקמתה דה-פקטו של כורדיסטן העיראקית ב-1991, נבחר טאלבאני לנשיאה הראשון, כשהוא מכהן בתפקיד עד איחוד כורדיסטן העיראקית ב-2005.
רודי פלר
תארים
עם רומא:
ארכאולוגיה של ארץ ישראל
פלינדרס פיטרי
פיטרי שהה בארץ ישראל בשתי תקופות נפרדות. בפעם הראשונה הגיע לארץ ישראל בשנת 1890, בתקופת שלטון האימפריה העות'מאנית. הוא הוזמן על ידי הקרן לחקר ארץ ישראל במטרה לחפש ולמצוא את לכיש, אותו זיהה בטעות כתל חסי. החפירה התנהלה בתקופת השלטון העות'מאני, שהיה לרוב עוין וחשדן כלפי כל עבודה מדעית הקשורה לחפירה באדמה, והקשה מאוד על הארכאולוגים בקבלת הפירמן המאשר להם לחפור. בחפירות נחשפה חומת לבני בוץ עבה מאוד. הוא חפר 79 בורות בדיקה, ותיארך את הממצאים ל-1700 לפנה"ס. פיטרי קרא לתקופה: "התקופה האמורית". הזיהוי של פיטרי נשאר תקף עד מציאת מכתבי לכיש בשנת 1935 (על ידי ג'יימס לסלי סטרקי, תלמידו של פיטרי), אשר זיהו את לכיש בתל אֶ דֻוֵיר.
מוסדות אירופאיים לחקר ארץ ישראל
המחקר של הארכאולוגיה של ארץ ישראל התקדם עם ייסוד מוסדות מחקר קבועים של מוסדות אקדמאים אירופאים, מוסדות אלו ליבו את העניין בארצות המוצא והזינו את התורמים והחוקרים בממצאים מלהיבים חדשות לבקרים. הפוליטיקה הבינלאומית במהלכה התחרו המעצמות על השפעה בשטחי האימפריה הע'ותומנית המתפוררת האיצה את פעילות מוסדות המחקר כשלוחה נסתרת של הפעילות הדיפלומטית.
עבדת
עבדת הייתה העיר המרכזית על ציר המסחר הנבטי שבין פטרה לנמל עזה המכונה דרך הבשמים. כלל שטחה הבנוי של עבדת משתרע על כ-85 דונם, והיא ניצבת במרכזו של גן לאומי בשטח של 2,100 דונם. במקום פועל מרכז מבקרים, ובאתר עצמו שרידים רבים ומרשימים, הכוללים שכונת מגורים ומגדל תצפית, גת לדריכת ענבים, רחבת מקדשים ובה שרידי כנסיות, מחנה צבאי, מערות מגורים רבות, בית מרחץ שמור היטב וטרסות חקלאיות ששוחזרו בחלקן. בשנת 2005 הוכרזה עבדת כאתר מורשת עולמית על ידי אונסק"ו ביחד עם שבטה, חלוצה וממשית, כחלק מדרך הבשמים.
דלתא איירליינס
צי המטוסים
ב-19 בדצמבר 2017 הוציאה החברה את הבואינג 747-400 האחרון משורותיה, את המטוס החליף האיירבוס A350.
בידור בטיסה
ב-5 באוגוסט 2008, דלתא הודיעה כי תתקין את רשת הפס הרחב הנייד Gogo, אשר יאפשר לנוסעיה לקלוט אינטרנט במחשבים הניידים ובסמארטפונים שלהם בלא תשלום, בכל מטוסי החברה, דבר שיהפוך אותה להיות החברה בעלת צי המטוסים המצוידים בWi-Fi הגדולה בעולם.
ברוב המטוסים יש מערכת בידור אישית הכוללת: משחקים, סרטים, טלוויזיה בשידור חי, VOD, מוזיקה, מידע על הטיסה ועוד. מערכות אלו מציעות לנוסע מגוון רחב של בידור עשירות ומגוונות ונחשבות לאיכותיות מאוד.
פעילות החברה בישראל
ב-27 במאי 2022, החלה החברה להפעיל שלוש טיסות שבועיות מנתב"ג לבוסטון במטוסי איירבוס A330-900neo.
סלובקיה באירוויזיון
1994 - 1998
בין השנים 1994 - 1998, השתתפה סלובקיה 3 פעמים בתחרות האירוויזיון. ההישג הטוב ביותר אותו השיגה הוא מקום 18 באירוויזיון 1996. באירוויזיון 1994, התחרות הראשונה בה השתתפה, היא סיימה במקום ה-19, ובאירוויזיון 1998 היא הגיעה למקום ה-21. עקב התוצאות הנמוכות בשנותיה הראשונות בתחרות, נאלצה סלובקיה לפרוש מכל תחרות בשנה שלאחריה, ולכן היא החמיצה את התחרויות של 1995, 1997 ו-1999. סלובקיה חזרה לתחרות שוב רק בשנת 2009.
2009 - 2011
במאי התוכניות של רשת השידור הסלובקית STV, פטר ליפטק, הודיע ב-11 במאי 2006 שרשת השידור הסלובקית תרצה להשתתף באירוויזיון 2008, אך עקב בעיות כלכליות היא לא השתתפה לבסוף בתחרות. בשנת 2009 החליטה רשת השידור הסלובקית שהיא תשתתף באירוויזיון 2009, אחרי יותר מ-10 שנות היעדרות. בין השנים 1994 - 1998, השתמשה רשת השידור הסלובקית בבחירה פנימית על-מנת לבחור את השיר שייצג אותה בתחרות. בשנת 2009 נערך לראשונה בסלובקיה קדם אירוויזיון, אליו נשלחו מספר להיטים, שבו זכו הצמד קאמיל מיקולושיק ונלה פוציסקובה, עם השיר "Leť tmou" ("לעוף באפילה"). באירוויזיון הם כשלו להעפיל לשלב הגמר, והם מוקמו במקום ה-18 מתוך 19 מדינות בחצי הגמר. בשנת 2010 שלחה סלובקיה את השיר "Horehronie" ("הוררוני" – עמק בסלובקיה) שבוצע על ידי כריסטינה, אך השיר הגיע לתוצאה דומה כמו ב-2009 (מקום 16 מתוך 17 בחצי הגמר), וזה על אף היותו אחד מהשירים המועדפים על המעריצים עד היום.
חזרה אפשרית ב - 2025
ב-8 באוגוסט 2023 הודיעה רשות השידור הסלובקית כי היא שוקלת חזרה לתחרות באירוויזיון 2025, לאחר יותר מעשור שלא השתתפה.
דיאנה, נסיכת ויילס
מותה
מסקנתם של החוקרים הייתה כי התאונה נגרמה עקב שכרותו של הנהג, ללא קשר לצלמי הפפראצי המעטים שעקבו אחריהם.
יחסי סרי לנקה–צרפת
סקירה כללית
מרטין פינוויל, שר המדינה הצרפתי לענייני מסחר, עסקים קטנים וסולידריות חברתית, ביקר בקולומבו בנובמבר 2016 ונפגשה עם ראש הממשלה, שר החוץ ושר התיירות.
ויליאם ג'ייקוב באר
ביוגרפיה
עם שובו לארצות הברית התמקם באר במושבת האמנות מונטקלייר שבניו ג'רזי כדי להמשיך בקריירה שלו כצייר ז'אנר, צייר פורטרטים ומורה. הוא נמשך לשם על ידי חברו, המאייר אלכסנדר דרייק. דרייק עודד אותו ללמד שיעורי תחריט ושרטוט בשחור-לבן למאיירים. חברי הכיתה זכו לכינוי "קרבונארי". בשנת 1888 באר הפך למדריך בראונד לייק, ניו יורק, בשיעורי קיץ.
בשנת 1913 נבחר באר לעמית באקדמיה הלאומית לעיצוב.
חיים מיכל
ביוגרפיה
מגיל צעיר נהג לרכוש ספרים וכתבי יד וספרייתו הכילה כ-1300 כתבי יד וכ-6000 ספרים. מיכל ערך קטלוג של הספרים שבספרייתו שיצא לאחר פטירתו בשם אוצרות חיים.
לוט"ר אילת
היסטוריה
בשנת 1989 הטיל הרמטכ"ל, דן שומרון, על היחידה לטפל בפיגוע מיקוח בקיבוץ לוטן, במהלכו חדר חייל ירדני לקיבוץ והתבצר עם בת ערובה במחסן הסמוך למטעי התמרים. לוחמי היחידה ניהלו משא ומתן עם המחבל ולבסוף צלף מן היחידה ירה בו והרגו. לאור הצלחתה באירוע קיבלה היחידה מעמד של יחידת השתלטות, מעמד השמור רק ליחידות העילית במדינת ישראל: הימ"מ, סיירת מטכ"ל, שייטת 13 ויחידת מצדה.
ייעוד היחידה
לוט"ר אילת היא יחידת עילית של אוגדת אדום ופיקוד הדרום ומהווה יחידת השתלטות במרחב העיר אילת והערבה. היחידה ערוכה לתת מענה לאירוע טרור או בני ערובה בעיר אילת וסביבותיה. לוט"ר אילת היא אחת מחמשת יחידות ההשתלטות של מדינת ישראל: ימ"מ (משטרת ישראל), סיירת מטכ"ל, שייטת 13 ויחידת מצדה (שירות בתי הסוהר). מנגד, מדובר ביחידת ההשתלטות היחידה המתבססת באופן מלא על לוחמים ומפקדים במילואים.
בובספוג מכנסמרובע
הסדרה נבחרה על ידי המגזין "טיים" כאחת מ-100 הסדרות הטובות ביותר בכל הזמנים.
עולמו של בובספוג מכנסמרובע
האוכלוסייה של ביקיני בוטום מורכבת מחיות דמויי אדם שונות בהם דגים, לווייתנאים, סרטנאים, ספוגיים, דגי קלמארי, תמנונאים, כוכבי ים, דגי אנשובי, לובסטרים, כרישים, אבו נפחא, וחיות בדיוניות כגון מפלצות ים. בנוסף, מוצגות בסדרה חיות ים כגון מדוזות, סוסוני ים, חלזונות, תחשי נהרות, ותולעים. אלו אינם דמויי אדם והם בדרך כלל מוצגים כחיות מחמד או חיות בר. לדוגמה, הצדפות מייצגות בסדרה עטלפים וציפורים, החלזונות מייצגים בסדרה חתולים, התולעים מייצגים בסדרה כלבים והמדוזות מייצגות בסדרה דבורים או פרפרים, שכן תחביבו של בובספוג הוא ציד מדוזות, הדומה באופיו לציד פרפרים.
הסדרה בישראל
עקב הצלחתה בארץ והפיכתה לסדרת קאלט, ערוץ ניקלודיאון מקיים מדי שנה בחופשות יום שידורים מיוחד שבו משדרים חלק מפרקי הסדרה במרתון הנמשך 24 שעות וחלק מהפרקים נבחרים על-ידי צופי הסדרה, הבחירה נעשית באתר האינטרנט של הערוץ וביישומון שלו. בשנים האחרונות הערוץ מקיים את יום השידורים ביום האחרון של החופש הגדול.
ב-23 במרץ 2023, עלה הפרק הראשון של הסדרה לערוץ היוטיוב הרשמי של ניקלודיאון ישראל (הפרק: דרוש עובד / שואב השונית / תה מתחת לכיפה). ב-10 באפריל 2023, עלה הפרק הראשון בעונה השנייה של הסדרה לערוץ היוטיוב הרשמי של ניקלודיאון ישראל (הפרק: הנעליים / היום החופשי של סקווידוויד). ב-16 באפריל 2023, עלה הפרק הראשון בעונה השלישית של הסדרה לערוץ היוטיוב הרשמי של ניקלודאיון ישראל (הפרק: האצה של השכן / בובספוג המציל).
ממגורה
ממגורה היא מבנה לאחסון חומרים בתפזורת ובמקרים מסוימים אף לנוזלים. ממגורות משמשות בעיקר בתחומי החקלאות והתעשייה. ממגורות נבנות על פי רוב ממתכת או מבטון. הן בעלות צורות שונות, שהנפוצות ביותר בהן הן של גלילים צרים וגבוהים. לממגורות פתח מילוי עליון ופתח ריקון תחתון.
יחסי אוקראינה–סלובניה
יחסים פוליטיים
סלובניה ואוקראינה משתפות פעולה בהצלחה לא רק בתחום הפוליטי והכלכלי, אלא גם בתחומי הביטחון, המדע, התחבורה, ענייני פנים, תרבות ובריאות. גם הפרלמנטים של הרפובליקה של סלובניה ואוקראינה משתפים פעולה בהצלחה, וסלובניה אף תומכת בהצטרפות אוקראינה ל.
התמד
בפיזיקה, עקרון ההֶתְמֵד (עקרון ההתמדה או האִינֶרְצִיָּיה), קובע כי כל גוף נוטה להישאר במצב בו הוא נמצא: אם במנוחה – ישאף להישאר במקומו, ואם בתנועה – ישאף לשמור על מהירותו, (גודלה וכיוונה). במילים אחרות, כאשר על גוף לא פועל כוח או אם סכום הכוחות על הגוף מתאפס, מהירותו לא תשתנה. מצב זה, בו מהירות הגוף לא משתנה, מכונה התמדה. את העיקרון ניסח לראשונה גלילאו גליליי, כשערך את מחקרו על גופים ותנועותם. העיקרון, כפי שנוסח על ידי גליליי, הוא:
במערכת ללא ריק, על הגוף יפעל חיכוך, שזהו מרכיב המפעיל כח מנוגד לכיוון ההתמד, לפיכך המהירות של הגוף תיקטן. אפילו בחלל יש צפיפות חלקיקים מסוימת, אמנם החיכוך אפסי ביחס למהירות העצמים הנעים במסלול (תחת השפעת כבידה או בריחה), לפיכך ההשפעה היא זניחה.
סאמרסלאם (1999)
סאמרסלאם (1999) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE). האירוע נערך ב-22 באוגוסט 1999, בטארגט סנטר שבמיניאפוליס, מינסוטה. האירוע היה האירוע ה-12 בסדרת אירועי סאמרסלאם.
השקה (ביולוגיה)
השקה באבולוציה
בתורת האבולוציה, השקה היא יצירת מינים חדשים ממינים שונים שהתפצלו בעבר מאב קדמון משותף. מונח זה תקף גם בסימביוגנזה, כאשר מינים חדשים נוצרים כתוצאה מיחסי סימביוזה.
יוסף נייגו
משפחה
נולדו להם בן ובת שמתו בגיל צעיר. הבן הבכור יצחק יעקב נייגו נולד בטורקיה ונפטר בגיל שנה במקוה ישראל בשנת 1895. בתו חנה נולדה במקוה ישראל ונפטרה בגיל שלוש בשנת 1899. שניהם נקברו בבית העלמין העתיק היהודי ביפו.
מנהל מקוה ישראל 1891–1904
סייע בהקמת בית הספר העברי הראשון ביפו בשנת תרנ"ג, 1893.
בעקבות הוראה מהנהלת חברת כי"ח, שמניעיה לא ידועים, נפסק התשלום לתלמידים עבור עבודתם בשדות, ובתגובה התלמידים החלו בשביתה. השלטונות הטורקיים חשבו שמדובר במרד ואיימו לסגור את המוסד ולכן התלמידים הפסיקו את השביתה.
שינויים במקוה ישראל
נייגו הוסיף מבנים רבים למקוה ישראל וכך שיפר משמעותית את איכות ההוראה-הלמידה במוסד. הקים בניינים ומשרדים למורים ולפקידים, וחדרי שינה מרווחים בשביל התלמידים. הקים בית כנסת ואולמות מיוחדים לעיון וללימודים. בנה יקב, רפתות ואורוות, מעבדות לניסיונות כימיים, לולים ובית מרקחת. הרחיב את הפרדסים וגני הירקות. נטע עצי סרק והרבה לנטוע עצי פרי, כמו שקדים, זיתים, רימונים, בננות ואפרסקים. יזם ייעור אדמות יבשות ואדמת ביצות ועודד את נטיעת עצי אקליפטוס, האזדרכת, הברוש והרוביניה, המתאימים לאקלימה ולאדמתה של ארץ ישראל.
ניהול משא ומתן על הרחבת בית חולים ביפו 1898–1899
ב-1898 היה נייגו מעורב במשא ומתן על רכישת אחוזתו של הקונסול האוסטרי האגופ פסקל ביפו, כדי להרחיב את בית החולים שער ציון הישן, בשכונת יפה נוף. זאת לאחר שבית החולים שנוסד ב-1890 לא הצליח לקלוט את החולים הרבים בעקבות מגפה שפרצה בעיר. הקונסול ביקש תמורת הבית ובו 25 חדרים וקרקע בשטח של כ-13 דונם, סכום של 75 אלף פרנק. הברונית קלרה הירש תרמה 4,500 פרנקים לבית החולים ושאר הכסף התקבל מתרומות של יהודים באירופה ובארצות הברית. באפריל 1899 הושלמה הרכישה.
מפקח על פעילות יק"א במזרח התיכון 1904–1923
כאחד מענפי פעולתו החשובים נחשב הטיפול במושבות יק"א בארץ ישראל. פרסם מחקרים רבים על ארץ ישראל: גדרה וואדי חנין, קסטינה, חדרה וסג'רה; גזר וואדי חווארת; על הקרקעות בסביבות טבריה, גשר ובנות יעקב; על החורן, הגולן והבשן.
הצפנת קריימר-שופ
בעיית הכרעת דיפי-הלמן
בעיית הכרעת דיפי-הלמן ניתנת להצגה באופן הבא: נתונה חבורה G מסדר ראשוני q גדול. ונתונות שתי ההתפלגויות: הבעיה היא להכריע בשאלה האם ניתן להבחין בהבדל סטטיסטי משמעותי כלשהו בין שתי ההתפלגויות המתוארות. אם נחליף את הערכים הללו בערכים:, אפשר לצמצם את בעיית ההכרעה המתוארת לבעיית דיפי-הלמן בהינתן g^x, g^y חשב את g^{xy} וכן לבעיית הלוגריתם הבדיד שהיא חישוב x מתוך g^x (מודולו q). כאן לצורך הבעיה g יכול להיות קבוע. לכן בעיית הכרעת דיפי-הלמן שקולה לבעיה הכללית, כלומר במקרה הגרוע כאשר נתונים g^x,g^y,g^z קשה להכריע עם שגיאה הסתברותית זניחה אם. בעיית לוגריתם בדיד והגרסאות המנויות ידועות כבעיות קשות שטרם נמצא להם פתרון פולינומי יעיל. קיים מודל המציע ביטחון סמנטי דומה, שיכול להיות מושתת על כל פונקציה חד-כיוונית עם דלת מלכודת. ראו חשילות.
אטום המימן
ניסויים ספקטרוסקופיים שנערכו עד תחילת המאה ה-19 תיארו קווי פליטה של יסודות שונים. בפרט, תועד פיצול הקווים הספקטרליים של מימן בנוכחות שדה מגנטי (אפקט זימן). ניסיונות מוקדמים לבנות מודל תאורטי שיסביר את אפקט זימן, וכן אפקטים אטומיים אחרים, צלחו במידה מסוימת אך כשלו בתיאור אפקטים אחרים, כגון תוצאות ניסויי פיזור, שהיוו אבן יסוד בהתפתחות המודל האטומי.
מאפיינים מתמטיים של הפתרון
n מציין את מספר האנרגיה, \ell את מספר התנע הזוויתי. מספרים אלו מאפיינים את ההתנהגות הכללית של הפתרון. m, m_s מציינים את המספר המגנטי של הספין ואת המספר המגנטי בהתאמה. כפי ששמם מרמז, הם מאפיינים את התנהגות הפתרון בנוכחות שדה מגנטי. בהיעדר שדה מגנטי, לא ניתן להבחין בין פתרונות עם מספרים מגנטיים שונים.
מקור הניוון ב-m (א')
במקרה של הניוון בm, האופרטורים שמגדירים הם. אלו נקראים אופרטורי העלאה והורדה או אופרטורי סולם (Ladder Operators). הפעולה שלהם היא להגדיל או להקטין את הערך של m ביחידה אחת בהתאמה. מפני שאופרטורים אופרטורים אלו חילופיים עם H, יש בידינו אוסף מצבים שונים, שהם בעלי אנרגיה זהה.
צ'יזקייק פקטורי
בינואר 2020 פורסם כי סניפי החברה בישראל צפויים להיסגר בפברואר 2020.
בשנת 2020, מגזין פורצ'ן דירג את הרשת במקום ה-12 ברשימת 100 החברות הטובות לעבוד בהן לשנת 2020 בהתבסס על סקר שביעות רצון העובדים.
נחל סבך
צמחיית הנחל
צמחיית הנחל היא חורש ים-תיכוני. לאורך גדותיו של הנחל גדלים עצים כאלון מצוי, מורן החורש, זית, כליל החורש, אלה ארצישראלית וער אציל היוצרים חורש.
טה דאום
לחנים
מזמור טה דאום בלטינית טה דאום של שרפנטייה
הפרק הראשון במופע האופרה 'טוסקה' מאת פוצ'יני מסתיים בקטע מרגש מתוך הפתיחה של טה דאום.
איגור סטרוינסקי השתמש ב-12 המשפטים הפותחים לצורך "המבול" שלו בשנת 1962.
דיזל (חברה)
ב־1976 החל רוסו לעבוד ביצרנית האופנה מולטקס שבעליה היה אדריאנו גולדשמיט. לאחר שנתיים שבהם עבד בחברה, רכש 40% ממנה הודות בעזרת הלוואה מאביו ושם החברה שונה לדיזל. ב־1985 רכש את יתר ההחזקות בחברה מגולדשמיט תמורת 500,000 דולר. ב־1986 מכירות החברה עמדו על 2.8 מיליון דולר, ושנה אחר כך עמדו על 25.2 מיליון דולר.
הדרבי של ירושלים
הדרבי של ירושלים הוא כינויו של משחק הדרבי בין שתי קבוצות הכדורגל הבכירות של העיר ירושלים - בית"ר ירושלים והפועל ירושלים.
רקע
בין בית"ר ירושלים להפועל ירושלים מתקיימת יריבות רבת שנים הנובעת בעיקר בגלל היריבות העירונית, אך חלק גדול ממנה נובע גם בעקבות הזיהוי הפוליטי של אוהדי שתי הקבוצות. בעבר הייתה שייכת בית"ר לתנועת בית"ר הציונות רוויזיוניסטית בעוד הפועל הייתה מזוהה כקבוצה המקושרת למוסדות השלטון של מפא"י, עם "הממסד" והשתייכה להסתדרות. בשנות ה-80, לאחר המהפך, הגלגל התהפך ומעמדה של בית"ר התחזק בזכות קשריה עם תנועת הליכוד, בעוד דעיכת ההסתדרות הביאה להקטנת התמיכה בהפועל.
בליגה
ב-26 בדצמבר 2021 התקיים הדרבי השני לאותה עונה במסגרת הסיבוב השני של ליגת העל, ואותו אירחה בית"ר. המשחק הסתיים בתוצאת תיקו 1-1, אך לאחר הדיון בבית הדין המשמעתי של ההתאחדות לכדורגל, נקבע הפסד טכני להפועל בתוצאה 3-0. זאת בעקבות חילוף שבוצע בדקה ה-77 על ידי הפועל, אשר במסגרתו נכנס קליטוס נומביל במקומו של גיא חדידה (הישראלי). הדבר הוביל לכך שהפועל שיתפה 6 שחקנים זרים בו זמנית, דבר שאסור על פי חוקת ההתאחדות לכדורגל בישראל (החוקה מאפשרת עד חמישה זרים על המגרש בו זמנית ושישה בסגל כולו). הפסד טכני זה קבע שבסיכום שלוש הדרבים של עונת 2021/22 מאזן השערים בין שתי הקבוצות נקבע באופן רשמי על 7-1. זהו מאזן השערים הגבוהה ביותר בין משחקי ליגה בדרבי הירושלמי. אך באופן לא רשמי, על פי השערים שהובקעו על הדשא, המאזן עומד על 5-1 לזכות בית"ר (3:0 בדרבי הראשון, 1:1 בדרבי השני, ו-1:0 בדרבי האחרון לעונה במסגרת הפלייאוף התחתון).
סטטיסטיקה
הרצף הגדול ביותר של בית"ר הוא 5 ניצחונות רצופים בליגה (פעמיים) ו-11 משחקים ללא הפסד בדרבי בשנים 1991–2022 הרצף הגדול ביותר של הפועל הוא 2 ניצחונות רצופים בליגה ו-5 משחקים ללא הפסד בדרבי בין השנים 195–1970.
אנקת גבהים (סרט, 1970)
פרסים
המלחין מישל לגראן שכתב את הפסקול היה מועמד לפרס גלובוס הזהב עבור המוזיקה המקורית הטובה ביותר.
החצנת התנהגות
תמצית הרעיון
החצנת התנהגות באה לידי ביטוי לעיתים כהתנהגות אנטי-חברתית, כגון התמכרויות לאלכוהול או סמים. היא יכולה להביע צורך בתשומת לב, בדרך כלל באופן לא מודע, למשל על ידי התפרצויות זעם או התנהגות מינית מוחצנת. לרוב, החצנת התנהגות היא פוגענית כלפי האדם או כלפי הסביבה, ועלולה למנוע מהאדם לפתח דרכי התמודדות יעילות יותר להתמודדות עם רגשותיו הקשים. במושג זה עושים שימוש בתחומי הקרימינולוגיה, הפסיכולוגיה וההורות.
וינוקס
המערכת מופצת כשעליה מותקנות מראש תוכנות המסייעות למשתמשים בעלי לקות ראייה כגון: יישום להגדלת המסך (Orca), זכוכית מגדלת תלת־ממדית (Compiz), תמיכה בהתקנים המציגים כתב ברייל, הקראת טקסטים (Speakup), תמיכה בשינוי גופן, צבע, גודל תפריט ועוד.
פרקליטי אל איי
סדרת המשך
בחודש דצמבר 2020 הוכרז כי המשך לסדרה החל בשלבי פיתוח ב-ABC ובלייר אנדרווד עתיד לחזור על דמותו כג'ונתן רולינס.
רוברט אשלי
ביוגרפיה
בפברואר 2010 קודם לדרגת בריגדיר גנרל ומונה לקצין המודיעין של פיקוד מרכז של ארצות הברית. בינואר 2012 מונה לקצין המודיעין של כוח הסיוע הביטחוני הבינלאומי באפגניסטן. במהלך ביצוע תפקיד זה הועלה לדרגת מייג'ור גנרל. באפריל 2013 מונה למפקד המרכז למצוינות במודיעין של הצבא. בספטמבר 2015 מונה לעוזר מיוחד למנהל מטה הצבא.
תותח רכבת
שיקולי תכנון
בשיקולי תכנון הרכבת תותח על גבי קרון רכבת נלקחו בחשבון המרכיבים הבאים: יכולת צידוד, כלומר יכולתו של הקנה לנוע מצד לצד (ולא רק מעלה-מטה); ספיגת הרתע ועיגון התותח בשעת ירי ולקראת ירי נוסף.
בנימין יוסופוב
ביוגרפיה
יוסופוב כתב גם קונצ'רטו לצ'לו למישה מייסקי, לציון יום ההולדת ה -60 של הצ'לן. הוקנצ'רטו נוגן בביצוע בכורה בתזמורת הסימפונית של לוצרן בניצוח המלחין. היצירה הוזמנה על ידי שלוש תזמורות חשובות: התזמורת הסימפונית של לוצרן, התזמורת הפילהרמונית של לונדון והתזמורת הפילהרמונית הישראלית.
מייקל הוארטה
מייקל הוארטה (באנגלית: Michael Peter Huerta; נולד ב-18 בנובמבר 1956) הוא פוליטיקאי אמריקאי שכיהן כמנהל של רשות התעופה הפדרלית של ארצות הברית. הוא הושבע לתפקידו ב-7 בינואר 2013, לתקופת כהונה של חמש שנים שהסתיימה ב-6 בינואר 2018. הוא היה אחראי לתפקוד וביטחון של מערכת התעופה והחלל הגדולה בעולם ופיקח על תקציב של 15.9 מיליארד דולר ויותר מ-47,000 עובדים.
רשות התעופה הפדרלית
הנשיא אובמה מינה את הוארטה כסגן מנהל של רשות התעופה הפדרלית (FAA). ב-26 בינואר 2010, הופיע הוארטה בפני הקונגרס לאישור המינוי, אבל אישור הקונגרס שלו נעצר, ואושר לבסוף לאחר חמישה חודשים. ב-23 ביוני 2010, הוא הפך לסגן מנהל של FAA.
הירושי קיוטאקה
נבחרת לאומית
הופעת הבכורה של קיוטאקה במדי נבחרת יפן הבוגרת הייתה ב-10 באוגוסט 2011, במשחק ידידות נגד נבחרת קוריאה הדרומית. שער הבכורה שלו במדי יפן היה בניצחון 0-3 על נבחרת עומאן במסגרת מוקדמות מונדיאל 2014. קיוטאקה השתתף עם יפן בגביע הקונפדרציות 2013 וזומן לסגל הנבחרת למונדיאל 2014.
MNEK
2014–2015: Small Talk
המיני-אלבום הראשון שלו, Small Talk, יצא ב-20 במרץ 2015. במרץ 2015, הודיעה ג'וג'ו כי היא עבדה עם MNEK באלבום האולפן החדש שלה.
2016–היום: Language
ב-2017, הוא הוציא את הסינגל "Paradise", שיש בו דגימה מהסינגל "Free" של אולטרה נייט, ודגימה מהסינגל "Deeper" של ריטון ו-House Gospel Choir.
צבי הירש מרימנוב
ביוגרפיה
בראש חודש חשוון תר"ז נסע לבקשת בני ביתו לאסוף כסף לצורכי החצר, הם נסעו לרופשיץ, מעליץ, קולבסוב ודז'יקוב. בדז'יקוב הוכיחם האדמו"ר רבי אליעזר הורוביץ על כך שלוקחים את רבי צבי הירש למסע כזה בחורף והורה להם לחזור לרימנוב. בדרכם לרימנוב כשהגיעו לכפר פיעקלא (סמוך לבלאז'וב) חלה רבי צבי הירש ונאלץ להישאר בכפר בלילה. בבוקר קם כשהוא קודח מחום, גבאיו מיהרו להסיעו לרימנוב לשם הגיעו בערב שבת, כ"ד בחשוון. רבי צבי הירש שכב בחוליו כשבוע עד שנפטר ביום רביעי ל' בחשוון אחר תפילת ערבית, אור ליום חמישי קרוב לחצות הלילה. נקבר ברימנוב באוהל נפרד לא הרחק מאוהל רבו רבי מנחם מנדל.
משפחתו ושושלתו
מאשתו הראשונה נולדה לו בת ושמה זקינה יהודית, אשת רבי אריה לייבוש קאננער (בן רבי אברהם אב"ד קראטשין שהיה תלמיד חביב לו), ונפטרה בחורף תקצ"ז, ואף לאחר פטירתה של בתו המשיך לקרבו.
בנו רבי צבי חיים הורביץ אדמו"ר מרימנוב חתן רבי ישראל הגר מויז'ניץ. עוד בחיי אביו כשאביו התגורר בווינה קיבל על עצמו את עול ההנהגה, הנהיג את הקהילה והתגורר בבית האדמו"רים, שזכה לכינוי בפי התושבים הגויים ארמון הרבנים בגלל שהיה הבית הגדול ביותר בעיירה, בתוך הבית היה בית הכנסת כולל לאברכים וישיבה לבחורים, נקבר באוהל האדמו"רים ברימנוב, לאחר מלחמת העולם השנייה בתו הרבנית חוה קושיצקי הצליחה להעלות את קברו לישראל ונקבר באוהל אדמו"רי ויזניץ בבני ברק ליד חמיו רבי ישראל הגר (אהבת ישראל). ממלא מקומו של רבי צבי חיים היה בנו רבי אלתר משה אליעזר הי"ד מרימנוב חתן רבי אלעזר ממעליץ. רבי אלתר משה אליעזר, אשתו חיה הינדא, בתו, ארבע אחיותיו, גיסו הרב יצחק וויסברוד אב"ד ידליטש ובת אחותו נרצחו בשואה.
נינו של האדמו"ר רבי צבי חיים מרימנוב, הרב חיים יעקב פרנקל, חתן רבי נתנאל ספרין מקומרנה, הוכתר בחיי אביו לכהן בתפקיד אדמו"ר מרימנוב.
ליפוט ארדאי
ביוגרפיה
ליפוט ארדאי היה:
אלפרד אדוארד האוסמן
שיר 56
בתוך שירי החיילים ומוטיב המוות השזור בהם ניתן למצוא, פה ושם, כמה נימות חיוביות. בשיר 22, המתאר את מפגש מבטם, להרף עין והחד-פעמי, של המשורר ושל חייל אדום-מדים אלמוני, מאחל המשורר לחייל שלומות.
שירים 45,44
האיבוד העצמי לדעת הוא מוטיב מצוי אצל האוסמן. שיר מס' 44 עוסק בכך במפורש ומצדיק את המעשה. על שיר זה אמר לורנס, אחי המשורר, כי בצמוד אליו מצא בעזבונו של אחיו קטע עיתון ובו כתבה על צוער-חיילים שאבד עצמו לדעת משום גודל הבושה שחש על ההומוסקסואליות שלו, ומשום פחדו מן החרפה אם הדבר יתגלה. מעניינת העובדה שהאוסמן טרח לגזור ולשמור קטע זה, ולקשרו לשיר הזה. המשורר מצדיק את מעשה ההתאבדות. הוא מעריך אותו כמוצא נכון ומכובד ממצב קשה, שאיננו מוגדר בשיר, אך מוערך כמצב ללא פתרון שיש לקחתו אל הקבר. בשיר מס' 45 מציין המשורר במפורש כי החיסול העצמי הוא המעשה הנכון לעשותו כאשר הנפש חולה.
אגודת חובבי המוזיקה
היסטוריה
האגודה בחרה ועד ונקבעו חמישה עד שישה קונצרטים לעונה. הקונצרט הראשון התקיים בחצר בית דונדיקוב, ב-6 בפברואר 1938, בביצוע הפסנתרנית נדיה אטינגון-רייכרט. הקונצרטים הבאים התקיימו בבית האיכר, שם היה אולם מתאים, עד שעברו בעונת 1959–1960 לאולם ויקס במכון ויצמן למדע. בקונצרט השני ניגנו הכנר לורנד פניבש ואחותו, הוויולנית אליס פניבש-רוזנברג, עולים מהונגריה ונגנים בתזמורת. הקונצרט החמישי נערך תחת כיפת השמיים, בחצר משפחת דונדיקוב, בגן של אסתר ומשה סמילנסקי. גם הנגנים בקונצרט זה היו מאלה שהוברמן גייס לתזמורתו לפני מלחמת העולם השנייה.
חוק שירותי הדת היהודיים
הוראות החוק
תקציבה של מועצה דתית מגיע מתקציב המדינה ומתקציב הרשות המקומית. הפיקוח על תקציב זה נעשה בידי רואה חשבון חיצוני.
ח'ליפה בן זאיד אאל נהיאן
מלכותו
ב-2014 עבר שבץ מוחי. בשל בריאותו הרופפת, יורש העצר ואחיו למחצה, שיח' מוחמד בן זאיד אאל נהיאן, תיפקד בתור השליט בפועל של אבו דאבי ושל איחוד האמירויות.
שארלוט אגלאה ד'אורליאן
ביוגרפיה
שרלוט אגלאה נולדה ב-20 באוקטובר 1700 בפאלה רויאל, פריז, לפיליפ השני, דוכס אורליאן ולפרנסואז מארי דה בורבון, בתם של לואי הארבעה עשר, מלך צרפת ומאדאם דה מונטספן. בשנת 1714 הועלתה ההצעה לחתנה עם לואי ארמנד השני, נסיך קונטי, בנו של פרנסואה לואי, נסיך קונטי, אולם סבה לואי הארבעה עשר התנגד לכך. בשנת 1715 רצתה אמה לחתנה עם בן דודה לואי אוגוסט, נסיך דומבה, בנו של לואי אוגוסט, דוכס מיין, אולם שרלוט אגליי סירבה לכך. בשנת 1718 ניהלה שרלוט אגלאה רומן עם ארמנד דה וינרו דו פלסי, ולאחר שהוא נעצר בשל השתתפותו בקונספירציית סלאמארה, היא ביקשה מאביה (שהיה אז עוצר של המלך לואי החמישה עשר בן השמונה) לחון אותו.
משפחתה
ב-11 בפברואר 1720 התחתנה שרלוט אגליי עם פרנצ'סקו השלישי ד'אסטה, דוכס מודנה, ממנו נולדו לה 10 ילדים:
איסור דבוק
מקור הדין
כמו כן הביאו דעתו רבים מהראשונים: הרשב"א הטור (עב, ב), המרדכי (חולין סי' תרצ"ט ות"ש) ועוד. כמו כן גם דעת רבנו יואל הלוי מבונא (אבי הראבי"ה) כדעה זו. וכדעתם פסק הרמ"א בכמה מקומות.
נרסיס מרטי פילוסיה
קריירה
בסוף עונת 1974/1975 עזב מרטי פילוסיה את ברצלונה והצטרף לסנט אנדראו, קבוצה קטנה בקטלוניה ששיחקה בליגה השנייה באותן שנים. במהלך עונתו הראשונה בקבוצה, עונת 1975/1976, סבלה סנט אנדראו מחוסר יציבות ובאמצע העונה הוחלף מאמנה, דומנק בלמניה, בססאר רודריגס אלברס. הוא הדריך את סנט אנדראו למקום ה-14, ממנו הגיעה הקבוצה למשחקי פלייאוף על מקום בליגה השנייהמול וסקה. סנט אנדראו ניצחה בתוצאה המצטברת 3-2 ונשארה בליגה. במהלך העונה הרגילה הבקיע מרטי פילוסיה 7 שערים ב-34 משחקים בהם שותף, לכך הוסיף שער במשחק הראשון מול וסקה, שהסתיים בתיקו 1-1. העונה הבאה הייתה דומה לקודמתה וכללה החלפת מאמן פעמיים. סנט אנדראו סיימה את העונה במקום ה-19 ולפני האחרון וירדה לליגה השלישית. מרטי פילוסיה ערך 32 הופעות בהן הבקיע 6 שערים, 4 מתוכם בבעיטות עונשין. בסוף העונה, בהיותו בן 31, פרש ממשחק.
סינפסין
במצב מנוחה, מעגנים הסינפסינים את השלפוחיות הסינפטיות אל סיבי אקטין ומרכיבים אחרים של שלד התא. כניסת יוני סידן אל התא גורמת להפעלת אנזימי קינאז משופעלי-סידן, אשר מזרחנים את הסינפסינים ומרפים את אחיזתם בשלפוחיות. חלבוני G ייעודיים ממשפחת Rab מנחים את השלפוחיות המשוחררות אל האזורים הפעילים, שם מעגנים אותן חלבונים ממשפחת SNARE. סביר להניח כי חלבונים רבים נוספים מעורבים בבקרת תהליכים אלה.
עובדים זרים בישראל
עובד זר או מהגר עבודה הוא אדם העובר למדינה שונה, שאינו אזרח בה, על מנת למצוא פרנסה. לעיתים מדובר בהגירה שבסופה התאזרחות במדינה האחרת, ולעיתים זו הגירה למספר שנים מוגבל, לשם שיפור מצבו הכלכלי של העובד ושל משפחתו בארץ המוצא. במדינת ישראל, הפכו העובדים הזרים לגורם משמעותי החל מסוף שנות השמונים. את השינוי חוללה האינתיפאדה הראשונה שפרצה ב-1987. הסגר על יהודה ושומרון והגבלת התנועה של הפלסטינים, מנעו את הגעתם לעבודה בישראל, ואילצו את מקבלי ההחלטות למצוא פתרונות חלופיים.
הסדרת העסקתם של עובדים זרים בענף הבניין
בשנת 2004 החליטה הממשלה להסדיר באופן חדש את עבודתם של עובדים זרים בענף הבניין. החלטת הממשלה מאמצת את המלצות הצוות הבינמשרדי בעניין זה מחודש אוגוסט 2004. ביולי 2011 נתקבלה החלטת ממשלה הקובעת כי יש לגייס עובדים זרים לבניין באמצעות הסכמים בילטראליים. עיקרי שיטת ההעסקה החדשה היא כי במקום הקצאת עובדים לקבלני הבניין, ניתנו הקצאות העובדים לתאגידי כוח אדם חדשים שהוקמו לצורך זה בלבד. התאגידים התקשרו עם קבלני בניין רשומים ואלו העסיקו את העובדים בפועל. יתרונות השיטה החדשה היו בעיקר אלה:
מיסוי עובדים זרים
במשך שנים היה נהוג שעובדים זרים זכאים ל-2.25 נקודות זיכוי במס הכנסה, וכן חצי נקודת זיכוי לאישה (אך לא לנקודות זיכוי אחרות הניתנות לתושבי ישראל). בשנת 2015 נקבע שעובדים זרים, למעט עובדי סיעוד, לא יהיו זכאים יותר ל-2.25 נקודות זיכוי (כלומר גברים זרים ישלמו מס הכנסה החל מהשקל הראשון של הכנסתם). בעקבות עתירות לבג"ץ ניתנו לעובדים הזרים חצי נקודת זיכוי בשנת 2017 ונקודה אחת משנת 2018 ואילך, וכן חצי נקודת זיכוי לאישה. בית המשפט קבע שההבחנה בנקודות זיכוי בין עובדים זרים לתושבי ישראל היא חוקית.
היסטוריה ונתונים משוערים
בשנת 1990 שהו בישראל כ-16,000 מהגרי עבודה כאשר 25% מהם לא חוקיים. (מספר זה נימסר ללא שנערך כל אומדן על ידי גוף כלשהו) בשנת 1996 מספרם נאמד על פי אומדן שערך משרד הפנים בכ-100,000 עובדים לכל הפחות, רובם הועסקו שלא כחוק, הלשכה המרכזית לסטטיסטיקה אמדה אותם יותר מאוחר בשנה זו בתחילה בכ-65,000 מהגרי עבודה כאשר 45% מהם לא חוקיים. אך לאחר מכן העלתה את המספר.
על פי הלשכה המרכזית לסטטיסטיקה בסוף שנת 2000 שהו בישראל 240,000 מהגרי עבודה. בסוף שנת 2001 שהו בישראל 240,000 (מתוכם 150,000 שהו יותר משנה), כאשר בסוף שנת 2002 הייתה שנת השיא: 250,000 מהגרי עבודה כאשר רובם לא חוקיים. בסוף שנת 2003 ניכרה מגמת ירידה ומספרם עומד על כ-189,000 (104,000 מתוכם לא חוקיים). על פי הנתונים שפרסם בנק ישראל, ברבעון השלישי של 2004 שהו בישראל כ-238 אלף. ההסבר לקפיצה במספר מהגרי עבודה ניתנת להסבר במתודולוגיה שונה מזו של הלשכה המרכזית לסטטיסטיקה. בסוף שנת 2006 שהו בארץ 102,000 עובדים זרים חוקיים ו-84 אלף לא חוקיים. כך עולה מנתוני הלשכה המרכזית לסטטיסטיקה, עוד עולה מנתוני הלשכה המרכזית לסטטיסטיקה שבסוף שנת 2001 הגיע מספר הזרים הלא-חוקיים לשיא של 139 אלף, לאחר שבשנים 1995–2000 נכנסו למעלה מ-95% מהעובדים הזרים לישראל באמצעות אשרות תייר. עד שנת 2005 ירד מספרם של העובדים הלא-חוקיים ל-80 אלף, ואילו בשנת 2006 עלה מספרם ב-5% ל-84 אלף.
הגידול במספר מהגרי העבודה בישראל נובע בעיקר מהגידול במתן הרישיונות. עד 2008 היה משרד התמ"ת אחראי על היתרי העסקת מהגרי העבודה ומשנת 2008 עברה האחריות למשרד הפנים. במהלך השנים 2000–2008 מספרי ההיתרים עלו בהתמדה מ 85,000 בשנת 2000 ל 118,000 בשנת 2008 .בשנים 2006–2008 נרשם הגידול העיקרי, כאשר תיק התמ"ת הוחזק על ידי אלי ישי מש"ס. בשנת 2009 ,תחת ממשלת נתניהו ניתנו 120,000 אשרות לזרים. כ-45% מכלל מהגרי העבודה בישראל שוהים בה ללא היתרים. חלקם נכנסו לארץ באשרת תייר, וממשיכים לשהות ולעבוד בה גם לאחר פקיעת תוקפה. כמו כן, קיימות גם קבוצות של מהגרי עבודה שנשארו בארץ לצורך עבודה, גם לאחר שפג תוקף ההיתר החוקי שלהם.
קשה להעריך את מספר מהגרי העבודה השוהים בארץ ללא רישיונות כחוק, אך על פי ההערכות השונות, שהיו מעודכנות 1997 שהו בישראל בין 60,000 ל-200,000 .על פי פרסומי משרד התמ"ת מספר העובדים הזרים ששהו בישראל בסוף 2008 נאמד בכ-215,000,ובהם כ 97,000 עובדים זרים ששהו בישראל ללא היתר עבודה.
הטירה המרחפת
אנימציה ומנגה
הסרט השפיע על מספר סרטי אנימציה של דיסני ופיקסאר. לדוגמה, סרטי דיסני כגון אטלנטיס: האימפריה האבודה (2001), וסרטי פיקסאר כמו (2008) וול-E ולמעלה (2009). גם הסרט האנימציה הצרפתי אפריל והעולם יוצא הדופן (2015) הושפע מהסרט.
שם הסרט
אף על פי ששם הסרט חסר משמעות ביפנית, השם "לפוטה" מקורו במסעי גוליבר מאת ג'ונתן סוויפט. הדיבובים בשפה האנגלית של לפוטה יצאו תחת שלוש כותרות שונות על ידי שלושה מפיצים נפרדים, וזה בעיקר מפני שההגיה של המילה "לפוטה" זהה למושג גס הרוח הספרדי "לה פוטה" ("הזונה").
סמארדו סמואלס
קריירה
סמואלס נולד בג'מייקה ב-1989 והיגר בגיל צעיר לארצות הברית. הוא החל לשחק כדורסל בתיכון בניו ג'רזי, והיה מדורג במקום ה-9 של כלל מדינת ניו יורק לשחקני תיכון. סמואלס הוביל את תיכונו, יחד עם טריסטן תומפסון, למאזן של 27-1 בעונת 2007/08 והשתתף במשחק האולסטאר כלל אמריקאי של שחקני התיכונים. ב-2008 החל סמואלס ללמוד באוניברסיטת לואיוויל ובמקביל שיחק בקבוצת הכדורסל של המכללה. בשתי עונותיו הראשונות הפך סמואלס לשחקן מפתח בקבוצת המכללה והיה המוביל של הקבוצה בנקודות וריבאונדים. לאחר עונתו השנייה בקולג', החליט סמואלס לא להמשיך במכללה ולהגיש את מועמדותו לדראפט ה-NBA של 2010.
מניפנית
למניפנית כפות רגליים גדולות במיוחד, מהם קיבלה את שמה (מניפנית = כמו מניפה). רגליה נאחזות היטב בסדקים וכך יכולה המניפנית להלך על קירות וגזעי עצים ואפילו במהופך. היא פעילה בשעות הלילה ומחפשת חרקים קטנים למאכל. המניפנית משתמשת בעיניה הגדולות כדי לאתר מזן בחושך. היא אינה צריכה לשתות לעולם.
צ'נייטה
צ'נייטה (בהונגרית: Csenyéte) הוא כפר קטן ועני במחוז בורשוד-אבאוי-זמפלן שבצפון מזרח הונגריה. הכפר מאוכלס ברובו באזרחים ממוצא צועני.
ההתקוממות השיעית בתימן
סבב רביעי: ינואר-יוני 2007
הסכם הפסקת אש הושג ב-16 ביוני 2007. מנהיגי המורדים הסכימו להניח את נשקם ולצאת לגלות בקטר, שתיווכה בין הצדדים הניצים, וממשלת תימן שחררה מורדים ששבתה, סייעה במימון שיקומו של האזור, ועזרה לעקורים לשוב לבתיהם.
כיבוש צנעא והפיכה (2015-2014)
ב-20 במרץ 2015, דאעש הוציא לפועל שני פיגועי התאבדות כפולים בשני המסגדים השיעיים המרכזיים בצנעא, שגבו כ-142 הרוגים, והבטיח שזו רק ההתחלה.
מבחן אמילי
מבחן אמילי הוא מושג מתחום ניהול הידע שבא לבחון את מידת הכדאיות של תרומת ידע. "אמילי" הם ראשי התיבות של "אז מה יצא לי מזה?" (?WIIFM - What's in it for me), תגובה אופיינית של פרט הבוחן את התועלת שתצמח לו מביצוע פעילות כלשהי. ה"מבחן" משמש כאבן בוחן לכדאיות של הטמעת מערכות טכנולוגיות בכלל ומערכות ניהול ידע בפרט.
מבחן אמילי בא לחדד את הדילמה שיש לפרט, שמתלבט לפני ביצוע פעילות כלשהי, מה מידת התועלת שיש לו מביצוע הפעילות והאם כדאי לו לבצע אותה. פעילות בה הצד התורם אינו נהנה מתרומתו בצורה כלשהי, היא בעלת סיכויי הצלחה נמוכים ואינה עונה על מבחן אמילי.
יחסי איסלנד–צ'ילה
יחסים מסחריים
בשנת 2016 הסתכם הסחר בין שתי המדינות ב-8.6 מיליון דולר. המוצרים העיקריים שיוצא על ידי צ'ילה היו שמן דגים, יינות ומוטות פלדה, ואילו המוצרים שיובאו בעיקר על ידי איסלנד לצ'ילה היו מכשירים להכנת דגים ורכיכות, מדי מונים וכלים דומים.
המצור על ברצלונה (801)
מצור
ב-20 באוגוסט 800 נאסף הצבא תחת סמכותו של בנו של קרל הגדול, לואי החסיד, שנקרא על ידי אביו למלך אקוויטניה בשנת 781. הצבא הורכב מכוחות מאקוויטניה, גסקוניה, בורגונדי וספטימניה, והיה מצויד בנשקי מצור רבים. הצבא עצמו חולק לשלוש גייסות. הגיס הראשון, בפיקודו של רוזן ז'ירונה, רוסטינג, הוביל את המצור, למרגלות העיר; הגיס השני, בראשות הרוזנים של טולוז ונארבון, וילהלם מאקוויטניה ואדהמר (Adhemar), תפסו עמדה בין הערים ליידה וסרגוסה שבשליטת המוסלמים, כדי להתנגד להגעתם של כל חיילי סיוע מוסלמיים מקורדובה; הגיס השלישי, בפיקודו של לואי החסיד עצמו, פיקד על הגנת עמק רוסיון.
הכוחות של רוסטינג הגיעו לחומות ברצלונה באוקטובר 800. הולי המוסלמי של ברצלונה, סאדון אל רואיני, שראה כי המצור עומד להימשך, עזב את העיר כדי לבקש עזרה מקורדובה, אך הכוחות הפרנקים גילו ותפסו אותו. לאחר מכן נשלח לבית המשפט באאכן שם נידון לגלות. את מקומו של סאדון אול רואיני תפס הארון מברצלונה.
דוד פופוביץ'
שיאן עולם לנוער
שבועיים לאחר מכן, באליפות אירופה בשחייה לנוער שנערכה ברומא, איטליה ב-8 ביולי זכה פופוביץ' ב-4 מדליות, 3 זהב וכסף. מדליית כסף במשחה שליחים 4x100 מטר חופשי בתוצאה של 3:19.93 דקות, אחרי רוסיה (3:19.66 דקות) ולפני פולין (3:19.96 דקות), כשחיין ראשון הוא קבע לראשונה שיא עולם לנוער של 47.56 שניות, שיפור במאית לשיא העולם בן השנה של אנדריי מינקוב מרוסיה (47.57 שניות). יומיים לאחר מכן, הוא זכה מדליית זהב במשחה ל-100 מטר חופשי בשיא לאומי חדש, בשיא עולם לנוער חדש, בתוצאת השנה בעולם ובתוצאה העשירית בטיבה בכל הזמנים של 47.30 שניות. יומיים לאחר מכן, הוא זכה במדליית זהב במשחה ל-200 מטר חופשי בתוצאה של 1:45.95 דקות, יממה לפני כן, הוא ניצח בשלב חצי הגמר בתוצאה השנייה בטיבה בעולם לנוער של 1:45.26 דקות. נוסף לכך, הוא זכה במדליית זהב במשחה ל-50 מטר חופשי בשיא אישי חדש של 22.22 שניות, לפני ניקיטה צ'רנוסוב מרוסיה (22.83 שניות) ומרטין קרטבי מישראל (22.92 שניות).
קרול שלבי
קרול האל שלבי (באנגלית: Carroll Hall Shelby; 11 בינואר 1923 – 10 במאי 2012) היה מעצב רכב ונהג מרוצים אמריקני.
עונת 1956/1957 בליגה הלאומית
עונת 1956/1957 בליגה הלאומית הייתה העונה השנייה של הליגה הלאומית כליגת הכדורגל הבכירה בישראל.
הבחירות לפרלמנט הצרפתי 2017
רקע
הרישום למועמדים הסתיים ב-23 במאי. משרד הפנים פרסם רשימה סופית הכוללת בסך הכל 7,882 מועמדים, עם ממוצע של כ-14 מועמדים בכל אזור בחירה. בחירות אלו היו הראשונות שנערכו לאחר הביטול החוקי של המנדט הכפול ב-2014. בבחירות הקודמות חברי האספיה הלאומית יכלו לכהן גם בתפקידים בשלטון המקומי, ואף כראשי ערים.
פנחס ובניו
פעילות מוזיקלית
ב-2008 יצא הסינגל הראשון של ההרכב - "עץ שנופל" (גרסת האלבום) שנכנס למצעד השבועי של רשת ג'.
ב-2015 הקליטו שני סינגלים בהפקתו של אייל מזיג – "מחול הטירוף" ו"ליל סתיו". באותה שנה זכה ההרכב באתגר לא רשמי ביוזמת עידן רייכל לביצוע תפקיד הסולו בשיר "מעגלים".
יחסי ארצות הברית–סין
יחסי ארצות הברית–סין ידעו עליות ומורדות רבות מאז דצמבר 1943, עת כינון היחסים הדיפלומטיים בין שתי המדינות.
עם הקמת הרפובליקה העממית של סין
כשצבא השחרור העממי נע דרומה כדי להשלים את כיבוש סין היבשתית ב-1949, השגרירות האמריקאית עקבה אחרי ממשלת סין של צ'יאנג קאי שק לטאיפיי, בעוד שהפקידים הקונסולריים של ארצות הברית נשארו בסין.
מלחמת קוריאה
הפסקת אש שהציג האו"ם לסין זמן קצר לאחר הקרב על נהר צ'ונגצ'ון ב-11 בדצמבר 1950 נדחתה על ידי ממשל מאו שהיה משוכנע בהיותו בלתי מנוצח לאחר ניצחונו באותו קרב. הסינים ניצחו בקרב השלישי על סיאול ובקרב הונגסונג, אך כוחות האו"ם התאוששו ודחקו לאחור לכיוון קו 38 בערך. נוצר קיפאון, שהסתיים כאשר הסכם שביתת הנשק הקוריאנית נחתם ב-27 ביולי 1953. מאז, קוריאה המפולגת הפכה לגורם חשוב ביחסי ארצות הברית-סין, כאשר כוחות אמריקאים גדולים מוצבים בדרום קוריאה.
הקפאת יחסים
סין פיתחה נשק גרעיני ב-1964 והנשיא האמריקאי לינדון ג'ונסון שקל התקפות מנע כדי לעצור את תוכנית הגרעין הסינית. בסופו של דבר הוא החליט שהצעד טומן בחובו סיכון רב מדי והוא נזנח. במקום זאת חיפש ג'ונסון דרכים לשפר את היחסים, כגון הקלה באמברגו הסחר. אבל מלחמת וייטנאם והמעורבות הסינית בה מנעו זאת. תוכנית הקפיצה הגדולה קדימה של מאו נכשלה במטרתה לתעש כראוי את סין ועוררה רעב, ומהפכת התרבות שלו הפעילה עוינות כלפי ארצות הברית.
הִתקָרְבוּת
בשנת 1967, הוקמה "תוכנית התביעות בענייני סין" של הוועדה להסדר תביעות חוץ של ארצות הברית, במטרה לאפשר לאזרחים אמריקאים לנקוב בסכום הכולל של נכסיהם ורכושם האבודים בעקבות התפיסה הקומוניסטית של רכוש זר בסין ב-1950 ובנוסף לתת משקעים זרים את היכולת לתבוע את רכושם אשר נמצא בסין. חברות אמריקאיות נרתעו מהשקעה בסין למרות ההבטחות של דנג שיאופינג לגבי סביבה עסקית יציבה.
מנזר העלייה לשמים בסביאז'סק
היסטוריה
המנזר ממחיש במיקומו ובמבנה האדריכלי שלו את התוכנית הפוליטית והמיסיונרית שפותחה על ידי איוואן הרביעי, במטרה להרחיב את שטח שליטתה של מוסקבה.
דבורה לי ג'יימס
סוגיית כלי הטיס הבלתי מאוישים
ג'יימס הודתה בכך שחיל האוויר הוא חיל הפעל תחת לחצים ואחד הכוחות המושפעים במיוחד הוא זה שמפעיל את כלי טיס הבלתי מאוישים. פעילויות כלי הטיס הבלתי מאוישים הוכפלו פי תשעה במהלך שמונה שנים. על רקע קצב פעילות זה, סיום מחויבות של הצוותים לשירות פעיל וצמצום כוחו של החיל, התחולל תהליך של פרישה רחבה יותר של מפעילי כלי טיס בלתי מאוישים מן השירות, הרבה מעבר ליכולתו של החיל ליצור תחליפים באמצעות מערך ההדרכה. האיזון בין יכולות המודיעין, הבקרה והסיור של החיל מול המשאבים המוגבלים, נותר הנושא בסדר העדיפות הגבוה ביותר על סדר יומה של ג'יימס, כך שהיא עמלה על השגת תשלומי תמריצים החל מינואר 2015, שקודם לכן לא אושרו למפעילי כלי טיס בלתי מאוישים. ג'יימס חתמה על מזכר להגדלת תגמול הטיסה החודשי למפעילי כלי הטיס הבלתי מאוישים מסכום מקסימלי של 650 דולר ל-1,500 דולר לחודש בכל מקרה בו הם ממשיכים את שש שנות המחויבות שלהם לשירות לאחר הכשרתם.
895
נולדו
ללא תאריך מדויק:
ג'פרי לונג
ד"ר ג'פרי לונג (באנגלית: Jeffrey Long, נולד ב-1954) הוא אונקולוג, סופר אמריקאי, וחוקר תופעת "חוויות סף מוות" (המכונות NDE). לונג רופא בהכשרתו, ועוסק ברדיותרפיה בבית חולים בלואיזיאנה. הוא המחבר של "עדות על חיים שלאחר המוות: המדע של חוויות סף מוות", אשר הופיע ברשימת רבי המכר של הניו יורק טיימס. בשנת 1998 ייסד את Near Death Experience Research Foundation, העוסקת בתיעוד ומחקר אקדמי של תופעות NDE.
VIX
הרעיון של מדד לתנודתיות נהגה לראשונה ופותח על ידי פרופסור דן גלאי ופרופסור מנחם ברנר בשנת 1987. עם זאת, הנוסחה שהם הציעו לחישוב מדד זה הייתה שונה מזו שאומצה. הנוסחה הקיימת לחישוב מדד VIX נהגתה על ידי פרופסור רוברט א. ויילי שנשכר לצורך זאת על ידי ה-CBOE.
התנהגות המדד לאורך זמן
במהלך מגפת הקורונה, הגיע המדד ל-85.47 נקודות, בתאריך 18 במרץ 2020.
מלני קוסטה
ביוגרפיה
באוניברסיאדת שנג'ן (2011) שנערכה בשנג'ן, סין בשנת 2011 זכתה קוסטה ב-4 מדליות, מהן 1 זהב, 2 כסף ו-1 ארד. מדליית זהב, במשחה ל-200 מטר חופשי (1:57.98 דקות), מדליות כסף במשחה ל-400 מטר חופשי (4:07.97 דקות) ובמשחה ל-1500 מטר חופשי (16:21.79 דקות) ומדליית ארד במשחה ל-800 מטר חופשי (8:33.66 דקות).
אושואיה
היסטוריה
ב־18 בינואר 1869, בהסכמתו של הממשל הארגנטינאי, התבסס מיסיון אנגליקני בראשו של ווייט הוקין סטרלינג (Waite Hockin Stirling), אשר הקים את ההתיישבות הראשונה שלא הייתה ילידית באזור, אשר הייתה עתידה להפוך לעיר. שנה לאחר מכן החליף אותו תומאס ברידג'ס (Thomas Bridges).
סמל
המוטו של העיר הוא: "אושואיה, סוף העולם, ההתחלה של הכל" (בספרדית: "Ushuaia, fin del mundo, principio de todo").
אוונגרד אומסק
שנים ראשונות
המשחק הראשון שלה באליפות הסובייטית היה ב-29 בנובמבר 1959 נגד ספרטק (לימים אבטומוביליסט) סברדלובסק. את השער הראשון לזכות אוונגארד כבש ויקטור שבלב. בשנת 1962, הצוות קיבל תמיכה מהאיגוד המקצועי של שדה התעופה באומסק ושם המועדון שונה לאיירופלוט אומסק. בשמה החדש, הגיעה למקום ה-13 באליפות, מה שהיה להצלחתה הגבוהה ביותר עד אותה עת. עם זאת, זה עדיין לא הספיק כדי להבטיח את מיקומם בליגה א'.
פרשת מות צ'רפונוב
ב-13 באוקטובר 2008, חלוץ אוונגרד אלכסיי צ'רפונוב מת לאחר שהתמוטט על הספסל במהלך משחק מול ויטיאז צ'כוב. הוא שוחח עם חברו לקבוצה יארומיר יאגר על הספסל זמן קצר לאחר שהם עזבו את הקרח כאשר צ'רפונוב התמוטט לפתע. לאחר שטיפלו בו על הספסל, הוא נלקח לחדר ההלבשה שם הוא התעורר למספר רגעים קצרים לפני שלבסוף הובהל ליחידה לטיפול נמרץ, למרות שכבר היה מאוחר מדי. האמבולנס שהיה בכל המשחקים כבר יצא והיה צריך להזעיק אותו בחזרה; רופאים הגיעו למקום 12 דקות לאחר התמוטטותו של צ'רפונוב והסוללה בדפיברילטור ששימש לניסיון לזעזע את ליבו של צ'רפונוב חזרה לחיים התרוקנה. לקח בערך 20 דקות להביא אותו לבית חולים. בעודו בטיפולם של רופאי צ'כוב, הוא הונשם שוב לזמן קצר בשתי הזדמנויות לפני שבסופו של דבר מת.
מנהל אוונגרד, מיכאיל דניסוב, פוטר, בעוד ועדת המשמעת של הליגה הסירה מאז את הרופאים של אומסק מתפקידם במועדון וביקשה את השעייתם של המנכ"ל אנטולי ברדין ונשיא אוונגרד קונסטנטין פוטאפוב עד להשלמת חקירה שתתנהל על ידי משרד התובע הפדרלי הרוסי. אנטולי ברדין הוחזר בסופו של דבר לתפקיד מנכ"ל המועדון.
נאש (מוזיקאי)
קריירה
ב-2015, נאש התחיל להוציא סדרה של מיני-אלבומים, שקשורה לפרידה קודמת, כאשר ב-15 במרץ 2015 הוציא את U, וב-15 בדצמבר 2015, הוציא את Me. נאש הקליט את שני המיני-אלבומים הראשונים שלו במוסך שלו. במוסך שלו הפיק גם את השיר "I Hate U, I Love U" שנהיה לשיר הפריצה שלו, כאשר בשיאו הגיע למקום העשירי בבילבורד הוט 100 ולמקום השביעי במצעד הסינגלים הבריטי. המיני-האלבום השלישי של נאש, Us, יצא ב-25 במרץ 2016.
ניגודיות בינארית
מרי דאגלס
מרי דאגלס, אנתרופולוגית וסוציולוגית בריטית, מנסה בעקבות לוי-שטראוס להבנות את העולם הנחקר באמצעות מיון וקטגוריזציה. דאגלס חקרה את חוקי הטהרה והטומאה בדתות פרימיטיביות, וראתה בהם סמלים שמגדירים את גבולות החברה. היא קישרה בין הניגודיות טהור-טמא למערכות יחסים חברתיות בסיסיות נוספות, כגון היחס בין סדר לאי-סדר, קיום-אי קיום, צורה-חוסר צורה, חיים ומוות.
רענן לוריא
תחילת דרכו האומנותית
בסוף שנות ה-50 ובתחילת שנות ה-60 החל לפרסם את הקריקטורות שלו בעיתונות האמריקאית וזכה להצלחה רבה. בשנת 1967 מונה לקריקטוריסט וצייר השערים הקבוע של המגזין "לייף" והעתיק סופית את מגוריו לארצות הברית (ב-1974 הוענקה לו ולמשפחתו, בעזרתו הפעילה של "לייף", אזרחות אמריקאית).
מלחמת ששת הימים ולאחריה
בחורף 1971, לאחר שהושגה הסכמה ישראלית לנסיגה של שלוש מאות מטר מזרחה לתעלת סואץ, כדי לאפשר את פתיחת התעלה לשיט בינלאומי, פנה אל לוריא מזכיר המדינה, ויליאם רוג'רס, בבקשה שיעביר לראש ממשלת ישראל, גולדה מאיר, בקשה של מצרים להתיר לחיילים המצרים שיחזיקו בשטח שיתפנה להיות חמושים בתת-מקלעים. רוג'רס הוסיף לדבריו את אזהרתו של נשיא מצרים, אנואר סאדאת, שהימנעות מצעד זה תוביל למלחמה. רוג'רס ביקש מלוריא להימנע מלערב את שגריר ישראל יצחק רבין ואת שר החוץ אבא אבן ("כיוון ששניהם חושבים על מישורים שונים ולפעמים נוגדים") ולהיפגש עם גולדה אישית בשמו, בשם הנשיא ניקסון ובשם הנשיא סאדאת. לוריא טס למחרת לישראל, נפגש עם גולדה מאיר בלשכתה ומסר לה את דברי רוג'רס, אך נענה בשלילה.
רון ליווינגסטון
ביוגרפיה
לרון תואר בתיאטרון ובספרות אנגלית מאוניברסיטת ייל. לאחר שסיים ללמוד עבר להתמקצע כשחקן תיאטרון בשיקגו.